
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2014 M. LIEPOS 22 D. NUTARIMO NR. 722 „DĖL VALSTYBĖS INSTITUCIJŲ IR ĮSTAIGŲ, SAVIVALDYBIŲ IR KITŲ JURIDINIŲ ASMENŲ, ATSAKINGŲ UŽ LIETUVOS KAIMO PLĖTROS 2014–2020 METŲ PROGRAMOS ĮGYVENDINIMĄ, PASKYRIMO“ PAKEITIMO

2021 m. balandžio 14 d. Nr. 249
Vilnius


Lietuvos Respublikos Vyriausybė n u t a r i a:
Pakeisti Lietuvos Respublikos Vyriausybės 2014 m. liepos 22 d. nutarimą Nr. 722 „Dėl valstybės institucijų ir įstaigų, savivaldybių ir kitų juridinių asmenų, atsakingų už Lietuvos kaimo plėtros 2014–2020 metų programos įgyvendinimą, paskyrimo“:
. Pakeisti 3.2.1 papunktį ir jį išdėstyti taip:
„. už paraiškų ir kitų dokumentų pagal EŽŪFKP priemones „Išmokos už vietoves, kuriose esama gamtinių ar kitų specifinių kliūčių“, „Su „Natura 2000“ ir Vandens pagrindų direktyva susijusios išmokos“, „Agrarinė aplinkosauga ir klimatas“, „Ekologinis ūkininkavimas“, priemonės „Investicijos į miško plotų plėtrą ir miškų gyvybingumo gerinimą“ veiklos sritį „Miško veisimas“ priėmimą, registravimą, pirminį patikrinimą ir įvedimą į paraiškų priėmimo informacinę sistemą; paraiškų ir kitų dokumentų pagal EŽŪFKP priemonės „Rizikos valdymas“ veiklos sritį „Pasėlių, gyvūnų ir augalų draudimo įmokos“, priemonę „Išimtinė laikina parama ūkininkams ir MVĮ, kuriuos ypač paveikė COVID-19 krizė (39b straipsnis)“ priėmimą, registravimą, įvertinimą, sprendimų dėl paramos skyrimo ar neskyrimo priėmimą, duomenų įvedimą į Žemės ūkio ministerijos informacinę sistemą ir informacijos teikimą paramos pagal šią veiklos sritį gavėjams;“.
. Pakeisti 3.5.1 papunktį ir jį išdėstyti taip:
„. už saugomų teritorijų direkcijų veiklos išduodant pažymas apie žemės valdoje nustatytus veiklos apribojimus privataus miško savininkams ar jų asociacijoms, siekiantiems paramos pagal priemonės „Su „Natura 2000“ ir Vandens pagrindų direktyva susijusios išmokos“ veiklos sritį „Kompensacinės išmokos už „Natura 2000“ miško teritorijas“, organizavimą;“. 
. Pakeisti 3.10.3 papunktį ir jį išdėstyti taip:
„. už Lietuvos Respublikos miškų valstybės kadastro duomenų (medynų taksaciniai rodikliai, miškų žemėlapio fragmentas su pažymėtomis sklypo ribomis) teikimą pagal EŽŪFKP priemonės „Su „Natura 2000“ ir Vandens pagrindų direktyva susijusios išmokos“ veiklos sritį „Kompensacinės išmokos už „Natura 2000“ miško teritorijas“;“.
. Pakeisti 4.11 papunktį ir jį išdėstyti taip:
„. Aplinkos ministerijai ar jos įgaliotoms institucijoms ir įstaigoms – iki einamųjų metų kovo 1 d. teikti skaitmenines ribas ir sąrašus Europos Bendrijos svarbos natūralių buveinių ir saugomų augalų ir gyvūnų rūšių buveinių plotų, kuriuose žemės valdas turintys fiziniai ir juridiniai asmenys gali pateikti paraiškas pagal EŽŪFKP priemonę „Agrarinė aplinkosauga ir klimatas“, Žemės ūkio informacijos ir kaimo verslo centrui pagal duomenų teikimo sutartis, periodiškai šiuos duomenis atnaujinti ir skelbti tokių teritorijų sąrašą Saugomų rūšių informacinėje sistemoje ir Lietuvos erdvinės informacijos portale;“.

